[ «r«D« So 
Praefati o. 
Species plantarum (JLIX, quas sequentibus pagellis recensuimus, reliquiae 
sunt collectionis, quam Cl. Dr. R. Hartmann in itinere cum Adalberto 
Libero Barone de Barnim, ibi fato inexorabili correpto, per terras, quas 
Nilus perfluit, suscepto fecit. Quae collectio, quamvis specierum baud magnum 
numerum exhibens , si regionem tam vastam respicias , tamen non parvum 
scientiae praebet incrementum, cum praesertim pauci tantum peregrinatorum ex 
illa plantas reportaverint. Musea enim botanica Europae collectiones copiosas 
praeter strenuum Guilelmum Scliimper, quo terra illa jam diu altera quasi 
patria gaudet, ex Abyssinia non acceperunt nisi a Gallis Q uartin-Dilloii et 
Antonio Petit, quos mors infelicissima prohibuit, ne messem ditissimam in 
scientiae usum ipsi digererent; e Nubia Theodorus Kotschy, vir clarissimus, 
non minus plantarum indagator oculatissimus, quam indefessus peregrinator, spe- 
cierum copiam vastam attulit. Salt, Rtippell, Cailliaud, Ferret et Galinier 
collectiones Hartmanniana haud majores reportaverunt. Plantarum a Brocchi, 
Figar i. Acerbi copiosissime collectarum exigua tantum pars publici juris facta 
est. Omnes denique collectores praecedentes et insequentes specierum numero et 
speciminum elegantissime conservatorum copia superavit Godofredus Fhren- 
berg, vitae minimae indagator per totum orbem celeberrimus, in cujus collectionibus 
vix obiter libatis scientiae pretiosissimum incrementum usque ad hoc tempus latet. 
Iter a Libero Barone de Barnim cum Dr. P. Hartmann factum ut 
brevi exponamus, postquam die XI Novembris 1859 Alexandriae Africam appule- 
runt a d. XII Januarii usque ad d. IX Martii Nilum a Cahira ad Wadi-Halfah 
navi ascenderunt. Inde a d. XIII Martii camelis vecti ripam Nili dextram per- 
sequentes nunc deserta nuda nunc valles herbidas nunc terram cultam peragra- 
verunt et die XXVII ejusdem mensis ad Urdu (Donkolam novam) pervenerunt. 
A d. XXX Martii usque ad d. IV Aprilis iterum navi Dabbeli profecti sunt. A 
d. VIII ad XXI Aprilis tescua, quae dicuntur Bejudah camelis percurrerunt; ad 
Khartum d. XXI Aprilis pervenerunt, unde d. XXX ejusdem mensis iter camelis 
continuaverunt et Nili coerulei ripam sinistram secuti per culta, per tescua her- 
